Ir-Regolament tal-Kunsill (KE) Nru 696/2003
ta’ l-14 ta’ April 2003
li jemenda r-Regolament (KE) Nru 1268/1999 dwar appoġġ mill-Komunità għal miżuri ta’ pre-adeżjoni fl-agrikoltura u fl-iżvilupp rurali fil-pajjiżi applikanti ta’ l-Ewropa ¬entrali u l-Ewropa tal-Lvant fil-perjodu tal-pre-adeżjoni.
Il-Kunsill ta’ l-Unjoni Ewropea,
Wara li kkunsidra it-Trattat li jistabbilixxi il-Komunitajiet Ewropej, u b’mod partikolari l-Artikolu 181A tiegħu
Wara li ikkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali Ewropew [3],
Wara li kkonsulta mal-Kumitat tar-Reġjuni,
Billi:
(1) F’nofs Awissu ta’ l-2002 danni konsiderevoli kienu kkawżati, inter alia, f’varji pajjiżi kandidati minħabba għargħar fil-lokalitajiet rurali tagħhom. Il-Komunità għandha taġixxi b’mod xieraq rigward diżastri naturali bħal dawn meta dawn isiru fil-pajjiżi kandidati, billi tuża diversi strumenti li jinkludu l-instrument ta’ pre-adeżjoni stabbilit taħt ir-Regolament tal-Kunsill (KE) Nru 1268/1999 [4], li jinkludi l-għan li tinstab soluzzjoni għal problemi speċifiċi u ta’ prijorità għal adattament sustenibbli tas-settur ta’ l-agrikoltura u lokalitajiet rurali f’dawn il-pajjiżi.
(2) L-ebda dispożizzjoni speċjali ma hija inkluża f’dan ir-Regolament għal azzjonijiet biex jgħinu lil dawn il-lokalitajiet rurali jerġgħu lura għan-normal wara xi diżastru naturali eċċezzjonali.
(3) Azzjoni xierqa mill-Komunità rigward diżastri bħal dawn għandha tittieħed mill-Komunità. Dawn l-avvenimenti inter alia huma ta’ piż ekonomiku konsiderevoli għall-partijiet affettwati, kemm fis-settur privat kif ukoll f’dak pubbliku, u għalhekk jikkoinċidu mal-preparazzjoni għall-adeżjoni. Taħt instrument ta’ politika ko-finanzjament bħal dak stabbilit taħt ir-Regolament (KE) Nru 1268/1999, azzjoni xierqa għal proġetti relevanti fil-pajjiżi kkonċernati għandha tinkludi żieda kemm fl-assistenza tal-Komunità, kif ukoll fil-limiti normali ta’ għajnuna.
(4) Ir-Regolament (KE) Nru 1268/1999 għandu għalhekk ikun emendat kif suppost.
ADOTTAT DAN IR-REGOLAMENT:
Artikolu 1
Ir-Regolament (KE) Nru 1268/1999 huwa hawnhekk emendat kif ġej:
L-Artikolu 8 għandu jinbidel b’dan li ġej:
"l-Artikolu 8
Rata ta’ Kontribuzzjoni mill-Komunità
1. Il-kontribuzzjoni mill-Komunità tista’ tammonta għal 75 % tan-nefqa pubblika eliġibbli minbarra dawn li ġejjin:
(a) għal proġetti relevanti taħt kwalunkwe miżura fejn il-Kummissjoni tiddetermina li seħħ diżastru naturali eċċezzjonali, il-kontribuzzjoni tal-Komunità tista’ tammonta għal 85 % tat-total eliġibbli ta’ l-ispiża totali;
(b) għal miżuri referiti fl-aħħar inċiż ta’ l-Artikolu 2 u ta’ l-Artikolu 7(4), il-kontribuzzjoni tal-finanzjament tal-Komunità tista’ tammonta għal 100 % tat-total eliġibbli ta’ l-ispiża.
2. Għall-introjtu li jiġġenera l-investimenti
(a) minbarra dawk li hemm referenza għalihom fil-paragrafu 1(a), għajnuna pubblika tista’ tammonta għal 50 % tat-total eliġibbli ta’ l-ispiża, li minnhom il-kontribuzzjoni tal-Komunità tista’ tammonta għal 75 %;
(b) referuta fil-paragrafu 1(a), għajnuna pubblika tista’ tammonta għal 75 % tat-total eliġibbli ta’ l-ispiża, li minnhom il-kontribuzzjoni tal-Komunità tista’ tammonta għal 85 % għall-għajnuna pubblika.
Fi kwalunkwe każ, il-kontribuzzjoni tal-Komunità ser tħares il-limiti tar-rati ta’ għajnuna u ta’ kumulazzjoni stabbiliti għal għajnuna ta’ l-Istat.
3. L-appoġġ finanzjarju u l-pagamenti ser jingħataw f’euros."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mill-1 ta’ Lulju 2002.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fil-Lussemburgu, fl-14 ta’ April 2003.